Unionin yleisen tuomioistuimen määräys (kahdeksas jaosto) 22.1.2025 – Asociación de Consumidores de Navarra “Irache" vastaan SRB
(asia T-535/17) (1)
Kumoamis- ja vahingonkorvauskanne – Talous- ja rahapolitiikka – Luottolaitosten ja tiettyjen sijoituspalveluyritysten yhteinen kriisinratkaisumekanismi – Banco Popular Españolia koskeva kriisinratkaisujärjestely – Toimi, joka ei voi olla kanteen kohteena – Tutkittavaksi ottamisen edellytysten selvä puuttuminen
Kumoamiskanne – Kannekelpoiset toimet – Käsite – Toimet, joilla on sitovia oikeusvaikutuksia – Valmistelevat toimet – Yhteisen kriisinratkaisuneuvoston (SRB) päätös antaa kriisinratkaisumääräys – Voimaantulo – Sitovien oikeusvaikutusten puuttuminen – Käsitteen ulkopuolelle jääminen
(SEUT 263 artikla; Euroopan parlamentin ja neuvoston asetuksen N:o 806/2014 18 artiklan 1–8 kohta ja 30 artiklan 1 ja 2 kohta)
(ks. 13 ja 14 kohta)
Ratkaisu
1)
Kanne jätetään tutkimatta, koska sen tutkittavaksi ottamisen edellytykset selvästi puuttuvat.
2)
Espanjan kuningaskunnan, Euroopan komission, Banco Santander, SA:n ja Banco Popular Español, SA:n väliintulohakemuksista ei ole tarpeen lausua.
3)
Asociación de Consumidores de Navarra ”Irache” vastaa omista oikeudenkäyntikuluistaan, ja se velvoitetaan korvaamaan yhteisen kriisinratkaisuneuvoston (SRB) oikeudenkäyntikulut.
4)
Espanjan kuningaskunta ja Euroopan komissio vastaavat omista väliintulohakemuksiin liittyvistä oikeudenkäyntikuluistaan.
5)
Banco Santander vastaa omista oikeudenkäyntikuluistaan, ja se velvoitetaan korvaamaan Banco Popular Españolin välitoimihakemuksiin liittyvät oikeudenkäyntikulut.
1 EUVL C 369, 30.10.2017.